Document ID: /roh_data/filtered/fineweb-2-filterrobots_roh.jsonl.gz/37898

Sco quai che Filip Dosch, il president da l’Uniun Rumantscha da Surmeir di, hajan ins pudì mantegnair il dumber dals abunents tar 1’320. Bain hajan radund 20 persunas desditg l’abunament, il medem mument haja quai dentant era dà radund 20 abunents novs cunquai ch’ins haja repartì l’emprima ediziun da quest onn gratuit en tut las chasadas.
La finamira da Filip Dosch è da pudair far reservas da 4’000 fin 5’000 francs ad onn. Ils onns passads ha la Pagina da Surmeir mintgamai fatg in deficit da passa 20’000 francs, deficits ch’èn vegnids cuvrids cun las reservas da l’Uniun Rumantscha da Surmeir.